31976R1503
L 168/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1503/76 НА СЪВЕТА
от 21 юни 1976 година
за сключване на Споразумението за търговско сътрудничество между Европейската икономическа общност и Ислямска република Пакистан
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 113 и 114 от него,
като взе предвид препоръката на Комисията,
като има предвид, че е необходимо да се сключи Споразумението за търговско сътрудничество, договорено между Общността и Ислямска република Пакистан,
ПРИЕ НАСТОЯЩИЯ РЕГЛАМЕНТ:
Член 1
Споразумението за търговско сътрудничество между Европейската икономическа общност и Ислямска република Пакистан, чиито текст е приложен към настоящия регламент, се сключва от името на Общността.
Член 2
Председателят на Съвета нотифицира другата договаряща страна, в съответствие с член 15 от споразумението, за приключването, по отношение на Общността, на процедурите, необходими за влизането в сила на настоящото споразумение (1).
Член 3
В съвместната комисия, предвидена в член 8 от споразумението, Общността се представлява от Комисията на Европейските общности, която се подпомага от представителите на държавите-членки.
Член 4
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 21 юни 1976 година.